Eveniment

Venitul mediu net al celor 850 de medici rezidenţi care lucrează în Spitalul Judeţean Pius Brînzeu din Timişoara a fost de 7.500 de lei în aprilie 2018, în creştere cu 42% faţă de luna februarie 2018, când era de 5.300 de lei, conform calculelor ZF bazate pe excelul publicat lunar pe site-ul spitalului judeţean din Timişoara, unul dintre cele mai transparente spitale din ţară în ceea ce priveşte veniturile salariale ale angajaţilor.

Cel mai mare salariu în Timişoara în luna aprilie a fost de 10.696 de lei net pentru un medic rezident din anul şase. La polul opus, cel mai mic salariu a fost de 1.895 de lei net pentru un medic rezident din anul trei.